26.06.2019
Рашәарамза 26 рзы Аҧсны Аҳәынҭқарра Ахада Рауль Ҳаџьымба «Абаза-ТВ» аколлектив ателеканал аҧҵара амш рыдиныҳәалеит.
Адныҳәалараҿы, ҷыдала, иҳәоуп:
«Ҳаҭыр зқәу раҧхьатәи ихьыҧшым аҧсуа телехәаҧшратә канал "Абаза-ТВ" аусзуҩцәа!
Ишәыдысныҳәалоит ателехәаҧшратә канал аҧҵара амш!
Абар, 12 шықәса ҵит «Абаза-ТВ» хаҭабзиарала, обиективла, оперативла ҳтәылаҿы имҩаҧысуа аполитикатә, асоциалтә-економикатә, акультуратә хҭысқәа раарҧшра иаҿуижьҭеи.
Ателехәаҧшратә канал зықьҩыла ахәаҧшцәа рыгәрагара иаҧсахеит, уи хымҧада «Абаза-ТВ» аколлектив ҳәоуеиқәшәарала русура иабзоуроуп. Шәара ҭакҧхықәрала, ламысцқьала шәус шәазнеира шықәсырацәалатәи ақәҿиарақәа шәнаҭеит.
Ишәзеиӷьасшьоит аизҳазыӷьара, шәнапы злашәкуа аусқәа зегьы рыҟны аихьӡара ҿыцқәа».